་ནུས་བསྒྲུབ་པ་དང་། །ཁྱད་པར་
གཟུངས་ཀྱི་འཁོར་ལོ་བསྐོར་བཞིན་དུ། །ཁ་ཏོན་བཟླས་བརྗོད་འདི་ལ་འབད་པར་
བྱ། །ལན་གསུམ་བརྗོད། ཅེས་ཀུན་སློང་བཅའ་ཚུལ་བསྡུས་པ་འདི་ནི་དད་ལྡན་སྔགས་འཆང་བསྟན་འཛིན་ཀྱི་
423

མོས་པ་བཞིན་དུ་སྐྱེ་མིང་བ་འཇམ་དབྱངས་ཐུབ་བསྟན་རྒྱ་མཚོས་བྲིས་པ་ཛ་ཡནྟུ།། བཀྲ་ཤིས།།
རང་མདུན་ནམ་མཁར་པདྨ་ཟླ་བའི་སྟེང་།
།བཅོམ་ལྡན་བདེ་གཤེགས་མི་
འཁྲུགས་མགོན་བཞུགས་པའི། །སྐུ་ལས་འོད་དང་བདུད་རྩི་དཀར་པོའི་རྒྱུན། །
བབས་པས་དམིགས་ཡུལ་དུད་འགྲོ་འདི་རྣམས་ཀྱི། །ཐོག་མེད་ནས་བསགས་ལས་
ཉོན་སྡིག་སྒྲིབ་དང༌། །མི་བཟད་སྡུག་བསྔལ་ཐམས་ཅད་སྦྱངས་པར་གྱུར། །གཟུངས་
ཅི་ནུས་བཟླས་ཏེ་ཤ་ཟོས་པའི་རུས་པའི་དུམ་བུ་ལ་ཕུ་གདབ་པར་བྱའོ། །མཇུག་ཏུ། བླ་མ་མི་འཁྲུགས་
རྒྱལ་པོའི་ཐུགས་ཀ་ནས། །འོད་ཟེར་འཕྲོས་པས་དམིགས་ཡུལ་སེམས་ཅན་གྱི། །
རྣམ་པར་ཤེས་པ་མངོན་དགའི་ཞིང་དུ་དྲངས།
།དྲི་མེད་འདབ་སྟོང་བཞད་པའི་
ཟེའུ་འབྲུ་ལས། །རྫུས་སུ་སྐྱེས་ཏེ་ཞལ་མཐོང་གསུང་ཐོས་ནས། །ཐབས་ཤེས་ལམ་
བཟང་རྒྱུད་ལ་སྐྱེས་པར་གྱུར། །བཅོམ་ལྡན་མི་འཁྲུགས་མགོན་གྱི་བྱིན་རླབས་
མཐུས། །ཉེས་མེད་དུད་འགྲོའི་སྲོག་བཅད་ཤ་ཁྲག་ལ། །བག་མེད་སྤྱད་པའི་སྡིག་པ་
ཀུན་བྱང་ནས། །མི་བསྐྱོད་མགོན་པོའི་ཐུགས་རྗེས་སྐྱོང་བར་ཤོག །ཅེས་པ་འདི་ཡང་དད་
གུས་རྣམ་དཔྱོད་དང་ལྡན་པ་རྩིས་པ་བློ་གྲོས་རྒྱ་མཚོས་བསྐུལ་ངོར་༧བཙུན་གཟུགས་འཇམ་དབྱངས་ཐུབ་བསྟན་
རྒྱ་མཚོས་རང་གཞན་ལ་ཕན་པའི་ཆེད་དུ་བྲིས་པ་ཛ་ཡནྟུ།། བཀྲ་ཤིས།།
ན་མོ་གུ་རུ། འདིར་རང་གཞན་གྱི་སྡིག་སྒྲིབ་སྦྱོང་བའི་ཆེད་དུ་སྐྲའམ་རུས་བུ་ལ་
བཅོམ་ལྡན་འདས་མི་འཁྲུགས་པའི་སྒོ་ནས་སྦྱངས་ཆོག་བསྡུས་པ་བྱེད་པར་འདོད་པས།
སྐྱབས་སེམས་སྔོན་དུ་བཏང་སྟེ། རང་ཉིད་སྐད་ཅིག་གིས་བཅོམ་ལྡན་མི་འཁྲུགས་
པའི་སྐུར་བཞེངས་པར་གྱུར། བུམ་པ་སྒྲུབ་ཚུལ་ནི། མདུན་དུ་བུམ་པ་མཚན་ཉིད་དང་
ལྡན་པའི་ནང་དུ་ཟླ་བའི་སྟེང་དུ་ཧཱུཾ་ཡིག་གི་མཐར་སྔགས་ཕྲེང་གིས་བསྐོར་བ་ལས་་་་
འོད་ཟེར་འཕྲོས་བླ་མ་ཡི་དམ་མཆོག་གསུམ་སྲུང་མར་བཅས་པའི་བྱིན་རླབས་ནུས་་་
མཐུ་རྣམས་སྤྱན་དྲངས་ཏེ་སྔགས་ཕྲེང་ས་བོན་དང་བཅས་པ་ལ་ཐིམ། དེ་ལས་
བདུད་རྩིའི་རྒྱུན་བབས་པས་བུམ་པ་གང་བར་གྱུར་པར་བསམ་ལ། ༸ཀཾ་ཀ་ནི་ཅི
བཟླ། མཇུག་ཏུ། ཟླ་བ་ཧཱུཾ་ཡིག་སྔགས་འཕྲེང་དང་བཅས་པ་འོད་དུ་ཞུ་ནས་བུམ་པའི་ཆུ་
དང་དབྱེར་མི་ཕྱེད་པར་གྱུར། ཅེས་བུམ་པ་བསྒྲུབ། སྐྲ་རྣམས་ཀྱི་ཞེས་པའམ། རུས་བུ་
424

རྣམས་ཀྱི་སྟེང་དུ་ཟླ་བའི་དཀྱིལ་འཁོར་གྱི་དབུས་སུ་ཧཱུཾ་ཡིག་གི་མཐར་བཟླས་བྱའི་་་་་་
སྔགས་ཀྱིས་བསྐོར་བ་ལས་བདུད་རྩི་དཀར་པོའི་རྒྱུན་བབས་པས་བུམ་ཆུ་དང་
དབྱེར་མེད་དུ་འདྲེས་ཏེ། སྐྲ་རྣམས་ལའམ། རུས་བུ་རྣམས་ལ་ཐིམ་པས། འདི་
རྣམས་གང་ལས་བྱུང་བའི་གང་ཟག་གི་ཚེ་འཁོར་བ་ཐོག་མ་མེད་པ་ནས་བསགས་་་་་་
པའི་སྡིག་པ་དང་སྒྲིབ་པ་ཉེས་པ་དང་ལྟུང་བ་ལ་སོགས་པ་མི་མཐུན་པའི་ཕྱོགས་་
ཐམས་ཅད་སྦྱངས་པར་གྱུར་བར་བསམ་ལ། དེ་རྣམས་ཀྱི་སྟེང་དུ་བུམ་ཆུ་དལ་བུས་
སྒྲེང་བཞིན། ཨོྃ་བཛྲ་པྲ་མ་དྷ་ན་ཡ་སྭཱ་ཧཱ། ཞེས་པ་དང་མ་ཎི་ཡིག་བརྒྱ་ཀཾ་ཀ་ནི་སོགས་བརྗོད།
དམིགས་ཡུལ་འདི་ཉིད་ཀྱི་ཚེ་འཁོར་བ་ཐོག་མ་མེད་པ་ནས་བསགས་པའི་སྡིག་པ་་་་་
དང་སྒྲིབ་པ་ཐམས་ཅད་བྱང་ཞིང་དག་ནས་མྱུར་དུ་མངོན་པར་རྫོགས་པར་འཚང་་་
རྒྱ་བར་གྱུར་ཅིག །ཅེས་སྐབས་སྐབས་སུ་སྤེལ་ཚིག་ཅི་མང་བཟླས་ལ་བཀྲུ། དེ་ནས་གང་སེར་མས་ཤིས་པ་
བརྗོད། དེ་ནས་བཀྲུས་ནས་ཆུ་འབབ་ཆུ་སོགས་སུ་དོར་ན་དེར་གནས་པའི་སྲོག་ཆགས་ལ་ཕན་པར་བཤད། དེ་
ནས་སྐྲ་དང་རུས་པ་བསྲེགས་ནས་ཞིབ་པར་བཏགས་པ་འཛིམ་པ་དང་བསྲེས་ཏེ་སྐུའམ་སཱ་ཚ་སོགས་གདབ་པར་་
བྱའོ། །ཞེས་པ་འདི་ནི་དད་གུས་དང་ལྡན་པ་མགར་རྩེ་དགེ་སློང་བློ་བཟང་ཆོས་འཕེལ་ནས་བསྐུལ་ངོར་༧བཙུན་
གཟུགས་འཇམ་དབྱངས་ཐུབ་བསྟན་རྒྱ་མཚོས་བྲིས་པ་ཛ་ཡནྟུ།།
ན་མོ་གུ་རུ། འདིར་བཅོམ་ལྡན་འདས་མི་འཁྲུགས་པའི་རྒྱུན་འཁྱེར་ཤིན་ཏུ་བསྡུས་
པ་ཉམས་སུ་ལེན་པར་འདོད་པས་སྐྱབས་སེམས་སྔོན་དུ་བཏང་སྟེ།
ཆོས་དབྱིངས་ངང་ལས་པད་ཟླར་རང་གི་སེམས།
སྭ་བྷཱ་ཝས་སྦྱངས།
།ཧཱུཾ་དང་རྡོ་རྗེའི་འོད་ཟེར་འཕྲོ་
འདུ་ལས། །རང་ཉིད་མི་འཁྲུགས་རྒྱལ་པོ་ནམ་མཁའི་མདོག །ཕྱག་གཉིས་ས་གནོན་
མཉམ་བཞག་རྡོ་རྗེས་མཚན། །རིན་ཆེན་རྒྱན་ལྡན་རྡོ་རྗེ་སྐྱིལ་ཀྲུང་མཛད། །སྣ་
ཚོགས་དར་གྱི་ན་བཟའ་མཛེས་པར་ཀླུབས། །གནས་གསུམ་འབྲུ་གསུམ་གྱིས་མཚན་
ཧཱུཾ་འོད་ཀྱིས། །ཡེ་ཤེས་སྤྱན་དྲངས་དམ་ཡེ་དབྱེར་མེད་གྱུར། །ཐུགས་ཀར་ཟླ་སྟེང་ས་
བོན་སྔགས་ཕྲེང་གི། །འོད་ཀྱིས་རང་གཞན་སེམས་ཅན་ཐམས་ཅད་ཀྱི། །མི་བཟད་
སྡིག་ལྟུང་མ་ལུས་སྦྱངས་པར་གྱུར། །གཟུངས་ཅི་ནུས་བཟླ། དགེ་འདིས་ཕ་མས་གཙོ་བྱས་
འབྲེལ་ཐོགས་རྣམས། །བཅོམ་ལྡན་མི་འཁྲུགས་རྒྱལ་པོས་རྗེས་བཟུང་སྟེ། །ནམ་ཞིག་
425

ཚེ་འདིའི་སྣང་བ་འགག་པའི་ཚེ། །མངོན་པར་དག་པའི་ཞིང་དུ་འཁྲིད་པར་ཤོག
ཅེས་བརྗོད།
ཅེས་པ་འདི་ནུས་ལྡན་རིག་
རིག་སྔགས་འཆང་པ་དགེ་འདུན་བསམ་འགྲུབ་ཀྱིས་བསྐུལ་བའི་འདུན་པ་
བཞིན་༧ སྐྱེ་མིང་བ་འཇམ་དབྱངས་ཐུབ་བསྟན་རྒྱ་མཚོས་འཕྲལ་དུ་བྲིས་པ་ཛ་ཡནྟུ།།
བརྒྱད་བསྣམས།
སྐྱབས་སེམས་སྔོན་དུ་བཏང་། སྤྲོས་བྲལ་ངང་ལས་པད་ཟླའི་སྟེང༌། །ཨོཾ་ལས་རང་ཉིད་
རྣམ་སྣང་ནི། །ཞལ་བཞི་ཕྱག་གཉིས་ཏིང་འཛིན་གྱི། །ཕྱག་རྒྱས་འཁོར་ལོ་རྩིབས་
།དར་དང་རིན་ཆེན་རྒྱན་གྱིས་སྤྲས། །རྡོ་རྗེ་སྐྱིལ་ཀྲུང་གིས་
བཞུགས་པའི། །ཐུགས་ཀར་ཟླ་སྟེང་སྔགས་འཕྲེང་གིས། །བསྐོར་བའི་འོད་ཀྱིས་རང་
གཞན་གྱི། །སྡིག་སྒྲིབ་ཉེས་ལྟུང་ཀུན་སྦྱངས་གྱུར། །དམིགས་པ་དང་བཅས། ཨོཾ་ན་མོ་བྷ་
ག་ཝ་ཏེ། སརྦ་ཏུ་རྒ་ཏི་པ་རི་ཤོ་དྷ་ནི་རཱ་ཛཱ་ཡ། ཏ་ཐཱ་ག་ཏ་ཡ། ཨརྷ་དེ་ས་མྱ་ཀྶཾ་
བུད་དྷཱ་ཡ། ཏདྱ་ཐཱ། ཨོཾ་ཤོ་དྷ་ནི་ཤོ་དྷ་ནི། སརྦ་པཱ་པཾ་བི་ཤོ་དྷ་ནི། ཤུདྡྷ་བི་ཤུདྡྷ།
སརྦ་ཀརྨཨ་ཝ་ར་ནཱ་བི་ཤྭདྷ་ནེ་སྭཱ་ཧཱ། ཞེས་ཅི་མང་བརྗོད། ཡང་ན། ཨོཾ་སརྦ་བིད་སརྦ་ཨཱ་ཝ་ར་྾
ཅེས་སྙིང་པོ་དང༌། དེའང་མི་ཤེས་ན། ཨོཾ་སརྦ་བིད་ཨོཾ། ཞེས་ཉེ་སྙིང་ངམ། སྐྱེད་སྔགས་བཟླས་པས་ཆོག
གསུམ་ག་བཟླས་ན་ཕུན་སུམ་ཚོགས་པའི་ཡན་ལག་ཏུ་འགྱུར་རོ། །དགེ་བ་སྨོན་ལམ་གྱིས་རྒྱས་འདེབས་ལེགས་
པར་བྱའོ། ། །ཞེས་པ་འདི་ཡང་དད་བརྩོན་དང་ལྡན་པ་དགེ་སློང་བློ་བཟང་ཆོས་འཕེལ་ནས་བསྐུལ་ངོར་བཙུན་
གཟུགས་འཇམ་དབྱངས་ཐུབ་བསྟན་རྒྱ་མཚོས་འཕྲལ་དུ་བྲིས་པ་ཛ་ཡནྟུ།། བཀྲ་ཤིས།།
ན་མོ་གུ་རུ། འདིར་རྡོ་རྗེ་རྣམ་འཇོམས་ཀྱི་སྒྲུབ་ཐབས་མདོར་བསྡུས་ཉམས་སུ་ལེན་པར་འདོད་
པས།སྐྱབས་སེམས་སྔོན་དུ་བཏང༌། སྟོང་བའི་ངང་ལས་པདྨ་ཉི་མའི་སྟེང་། །རང་
ཉིད་ཧཱུཾ་དང་སྣ་ཚོགས་རྡོ་རྗེ་ལས། །རྡོ་རྗེ་རྣམ་འཇོམས་ལྗང་སྔོན་ཞལ་གཅིག་པ། །
ཕྱག་གཉིས་སྤྱན་གསུམ་སྣ་ཚོགས་རྡོ་རྗེ་དང་།
།དེ་ཡི་ཡུ་བ་བྱས་པའི་དྲིལ་བུ་
བསྣམས། །སྣ་ཚོགས་དར་དང་རིན་ཆེན་རྒྱན་གྱིས་སྤྲས། །འོད་ཟེར་འབར་དབུས་
སྐྱིལ་ཀྲུང་ཚུལ་གྱིས་བཞུགས། །ཐུགས་ཀར་ཉི་སྟེང་ཧཱུཾ་ཡིག་སྔགས་ཕྲེང་གིས།
བསྐོར་བའི་འོད་ཀྱིས་ནད་གདོན་སྡིག་སྒྲིབ་དང༌། །མི་གཙང་གྲིབ་ཀྱི་ཚོགས་རྣམས་
སྦྱངས་པར་གྱུར། །སྤྲོ་ན་རྩ་སྔགས་དང༌། སྙིང་པོ་ཅི་ནུས་བཟླ། དེ་མ་ནུས་ན་ཉེ་སྙིང་ནི། ན་མ་ཉྩ་ཎྚ་
བཛྲ་ཀྲོ་དྷཱ་ཡ། ཧུ་ལུ་ཧུ་ལུ། ཏིཥྛ་ཏིཥྛ། བནྡྷ་བནྡྷ། ཧ་ན་ཧ་ན། ཨ་མྲྀ་ཏེ་ཧཱུཾ་ཕཊ།
།
426

ཅེས་ཅི་ནུས་བཟླའོ། ། །མཇུག་ཏུ་བསྔོ་སྨོན་སོགས་བྱ། འདི་ནི་རང་གི་རྒྱུན་གྱི་ཉམས་ལེན་དུ་གོ་བདེར་བྲིས་པ་
ལགས་མོད་ཀྱང་སྒྲུབ་ཐབས་རྒྱས་པ་ཉམས་སུ་ལེན་ནུས་པ་རྣམས་ཀྱིས་དམ་པ་གོང་མའི་གསུང་ལས་བླང་བ་
ལགས་སོ། །འདི་ཡང་མཉྫུའི་མིང་ཅན་གྱིས་བྲིས་པ་བཀྲ་ཤིས།།
སེངྒེ་སྒྲའི་བསྙེན་པའི་སྐབས་སུ་གཏོར་འབུལ་བྱེད་ཚུལ་ནི། དཀར་གསུམ་མངར་གསུམ་
བསྲེས་པའི་གཏོར་མ་ཟླུམ་པོ་པད་འདབ་ཅན་བཤམ་ལ། ཨམྲྀ་ཏས་བསང་། སྭ་བྷཱ་ཝས་
སྦྱངས། སྟོང་བའི་ངང་ལས་ཧཱུཾ་ལས་རིན་ཆེན་སྣོད། །སྟོང་གསུམ་འཇིག་རྟེན་ཁྱོན་
ལྟར་ཡངས་པའི་ནང་། །ཨོཾ་ཡིག་ལས་བྱུང་ཟག་མེད་གཏོར་མ་རྣམས། །ཟད་མི་ཤེས་
པ་བདུད་རྩིའི་རང་བཞིན་གྱུར། །ཨོཾ་ཨཱཿཧཱུཾ། ལན་གསུམ་བརྗོད་དེ་བྱིན་གྱིས་བརླབས། རང་གི་
ཐུགས་ཀའི་ཧཱུཾ་ལས་འོད་ཟེར་འཕྲོས་རང་བཞིན་གྱི་གནས་ནས་རྗེ་བཙུན་སེངྒེ་སྒྲའི་་་
ལྷ་ཚོགས་མདུན་གྱི་ནམ་མཁར་སྤྱན་དྲངས། ལྗགས་འོད་ཟེར་གྱི་སྦུ་གུས་གཏོར་མའི་
བཅུད་དྲངས་ཏེ་གསོལ་བས་ཟག་མེད་ཀྱི་བདེ་བས་དགྱེས་པར་གྱུར། ཨོཾ་ཨཱརྱ་སིང་
ཧ་ན་ད་ས་པ་རི་ཝཱ་ར་ཨི་དཾ་བ་ལིཾ་ཏ། ཁ་ཁ་ཁཱ་ཧི་ཁཱ་ཧི། ལན་གསུམ་མམ་བདུན་གྱིས་འབུལ།
མཆོད་པ་འབུལ། བསྟོད་པ་ནི། ཤེལ་དཀར་རྡུལ་མང་བརྩེགས་པའི་ལྷུན་པོ་ལ། །དྲི་བྲལ་ཟླ་
འོད་འབུམ་གྱིས་འཁྱུད་པ་བཞིན། །རྨད་བྱུང་མཚན་དཔེའི་དཔལ་གྱིས་རབ་མཛེས་
པ། །རྗེ་བཙུན་སྙིང་རྗེའི་གཏེར་ལ་ཕྱག་འཚལ་ལོ། །ཟབ་དང་རྒྱ་ཆེའི་ཆོས་ཕུང་དང་
འགྲོགས་པ། །དྲི་ཟ་དགའ་བའི་ཚལ་གྱི་གླུ་དབྱངས་བཞིན། །རབ་སྙན་གསུང་གིས་
འགྲོ་བའི་རེ་སྐོང་བ། །རྗེ་བཙུན་འཇིག་རྟེན་དབང་ལ་ཕྱག་འཚལ་ལོ། ། །དྲི་བྲལ་
འབྲས་བུའི་དུས་ཀྱི་ཀུན་གསལ་ངོས། །ཡིད་འོང་གཟའ་སྐར་ཚོགས་ཀྱིས་སྤྲས་པ་
བཞིན། །སྒྲིབ་མེད་ཐུགས་ཀྱིས་ཤེས་བྱ་ཀུན་གཟིགས་པ། །རྗེ་བཙུན་སྤྱན་རས་
གཟིགས་ལ་ཕྱག་འཚལ་ལོ། །འདོད་གསོལ་ནི། རབ་ཡངས་ནམ་མཁའི་མཐའ་དང་
མཉམ་པ་ཡི། །འགྲོ་བའི་དོན་དུ་རིང་ནས་ཐུགས་བསྐྱེད་པས། །ད་ལྟར་ཕྱི་བཤོལ་
མཛད་པའི་ལོངས་མ་མཆིས། །ཉམ་ཐག་འགྲོ་བ་སྐྱོབས་ཤིག་སྙིང་རྗེའི་གཏེར། ། །
སྟེང་འོག་བར་གསུམ་གདོན་གྱི་གནོད་པ་དང་། །ཁྱད་པར་ཀླུ་གཉན་ས་བདག་
427

འཁྲུགས་པ་ཡི། །རྐྱེན་ལས་བྱུང་བའི་ནད་དང་རིམས་ལ་སོགས། ། ། །མྱུར་དུ་ཞི་བར་
མཛོད་ཅིག་སྙིང་རྗེའི་གཏེར། །ཚེ་དང་བསོད་ནམས་དཔལ་འབྱོར་སྙན་གྲགས་
དང་། །ཐོས་བསམ་སྒོམ་པའི་ཤེས་རབ་དྲི་མེད་དང་། །བསླབ་པ་གསུམ་སོགས་ལུང་
རྟོགས་ཡོན་ཏན་རྣམས། །འཕེལ་ཞིང་རྒྱས་པར་མཛོད་ཅིག་སྙིང་རྗེའི་གཏེར། །ལྟ་
བས་མི་ངོམས་འཛུམ་པའི་ཞལ་བཟང་སྟོན། །ཟབ་རྒྱས་ཆོས་དབྱིངས་སྙན་པོས་རེ་
བ་སྐོང་། །བརྩེ་ཆེནསྙིང་རྗེའི་ཐུགས་ཀྱིས་རྟག་པར་དགོངས། །མཆོག་མཐུན་དངོས་
གྲུབ་ཆར་ཆེན་དབབ་ཏུ་གསོལ། །མདོར་ན་དེང་ནས་ཚེ་རབས་ཐམས་ཅད་དུ། །
གངས་རིའི་མགོན་པོའི་བརྩེ་བས་རྗེས་བཟུང་སྟེ།
།སྲིད་དང་ཞི་བའི་སྡུག་བསྔལ་
མུན་པའི་ཚོགས། །འཕྲིན་ལས་ཉི་མའི་འོད་ཀྱིས་བསལ་དུ་གསོལ། །ཡིག་བརྒྱ་བརྗོད།
ནོངས་པ་བཟོད་པར་གསོལ་ཏེ། གཏོར་མགྲོན་རྣམས་རྟེན་ལ་བརྟན་བཞུགས་བྱ། བསྔོ་སྨོན་ཤིས་བརྗོད་སོགས་
སྤྱི་ལྟར་ཉམས་སུ་བླང་བར་བྱའོ། །མ་ཅིག་ཁྲོས་མའི་མངོན་རྟོགས་བཞུགས་སོ། །
བླ་མ་ཡི་དམ་མཁའ་འགྲོ་དང༌། །དཀོན་མཆོག་གསུམ་ལ་སྐྱབས་སུ་མཆི། །མ་
གྱུར་སེམས་ཅན་དོན་ཕྱིར་དུ། །ལྷག་པའི་ལྷ་མཆོག་སྒྲུབ་པར་བྱ། །ལན་གསུམ། སྤྲོས་
བྲལ་ངང་ལས་རང་ཉིད་ནི།
་རང་ཉིད་ནི། །པད་ཟླ་ཉི་མ་རོ་གདན་སྟེང་། །ས་བོན་ཕྱག་མཚན་
འཕྲོ་འདུ་ལས། །མ་ཅིག་ཁྲོས་མ་སྐུ་མདོག་མཐིང༌། །ཕྱག་གཉིས་གྲི་གུག་ཐོད་ཁྲག་
དང༌། །མཆན་ཁུང་ཁ་ཊཱཾ་ཀ་ཡིས་མཚན། །སྤྱི་བོའི་གཙུག་ཏུ་ཕག་ཞལ་ངུར། །སྐམ་
རློན་མགོ་ཕྲེང་ཕྱག་རྒྱས་སྤྲས། །ཞིང་པགས་སྟག་ཤམ་ན་བཟའ་གསོལ། །ཡེ་ཤེས་མེ་
དཔུང་འབར་ཀློང་ནས། །ཞབས་གཉིས་གར་སྟབས་ཚུལ་དུ་བཞུགས། །གནས་
གསུམ་ཡི་གེ་གསུམ་གྱིས་མཚན། །ཧཱུཾ་ལས་འོད་འཕྲོས་ཡེ་ཤེས་པ། །སྤྱན་དྲངས་རང་
ལ་གཉིས་མེད་ཐིམ། །ཐུགས་ཀར་ཉི་སྟེང་ས་བོན་མཐར། ། སྔགས་ཀྱིས་སྐོར་ལས་
འོད་ཟེར་འཕྲོས། ། །རང་གཞན་སྒྲིབ་སྦྱངས་རྒྱལ་ཀུན་གྱི། །བྱིན་རླབས་བསྡུས་ཏེ་
ཐིམ་པར་གྱུར། །སྔགས་ཅི་ནུས་བཟླ། ཧེ་རུ་ཀའི་ཡིག་བརྒྱ་བརྗོད། དགེ་འདིས་ཚེ་རབས་ཐམས་
ཅད་དུ། །བླ་མ་ལྷ་ཡིས་རྗེས་བཟུང་སྟེ། །ཐུན་མོང་ཐུན་མོང་མ་ཡིན་པའི། །ལམ་
428

བཟང་བགྲོད་པ་མཐར་ཕྱིན་ཤོག །ཅེས་པ་འདི་ནི་དགེ་ལ་གཞོལ་བའི་སློབ་བུ་བསྟན་པ་ཆོས་གྲགས་
ཀྱིས་བསྐུལ་ངོར་༧འཇམ་དབྱངས་ཐུབ་བསྟན་རྒྱ་མཚོས་བ